اویان نیوزا اؤزل: آذربایجان لی میللی – مدنی فعال بهزاد حمیدنیا خیاوین (مشگین شهر) اینقیلاب محکمه سینه چاغریلدی.
اویان نیوز موخبیرینین راپورونا گؤره، خیاو (مشگین شهر) اینقیلاب محکمه سینین چاغیرماسیندان سونرا آزربایجان لی میللی – مدنی فعال بهزاد حمیدنیا بازار گونو (یکشنبه) ۱۳۹۲ تیر آیینین ۲۳-و قاضی فرج زاده باشقانلیقیندا اولان خیاو اینقیلاب محکمه سینین ۲ اینجی شعبه سینده حاضر اولمالیدیر.
بو مدنی فعال نیظاما قارشی فعالیت لر ایدعالاری ایله ایتیهام لانیر. بو اوتوروم بهزاد حمیدنیا نین خیاوین (مشگین) اینقیلاب محکمه سیندکی ۳ اینجی ایتیهام اوتورومو اولور.
دئیلمه لیدیر کی، بهزاد حمید نیا ۲۳ اسفند ۱۳۹۱ بو شهرین امنیت پولیسی طرفیندن نئچه ساعاتلیق سورقو سوالا چکیلدیکدن سونرا اینقیلاب محکمه سینه اینتیقال و قاضی محمدی طرفیندن نیظاما قارشی تبلیغات آپارما ایتیحامی ایله ۷۰ میلیونلوق وثیقه قراری صادیر اولونموشدو.
“اویان نیوز”و قایناق گؤستره رک بو خبر پایلاشیمیندا بیر معذرت یوخدور.
azb_Arab azb_Arab azb_Arab azb_Arab azb_Arab